1. Шта је циљ?

Циљ пројекта је направити систем који ће побољшати начин рада биоскопа, чиме ће се повећати продуктивност запослених. Као најважнији циљеви при изради информационог система су:   
• Прилагодљивост система различитим биоскопима  
• Могућност исправљања погрешно унијетих података  
• Могућност прављења извјештаја по различитим критеријумима

1. Зашто се ИС прави?

Идеја је направити заокружен информациони систем који би могао да одговори на потребе највећег броја биоскопа. Потребно је да систем буде лако проширив како би се могао модификовати према потребама појединачних биоскопа.

1. Које задатке ИС мора да извршава?

Потребно је направити систем чија је намјена побољшање рада биоскопа у свим његовим сегментима, од управљања филмовима, планирања пројекција, продаје карата, слања извештаја дистрибутерима филмова до рада кафе-бара у оквиру биоскопа.

Потребно је развити систем који ће омогућити вођење јединствене евиденције рада биоскопа. Под тим се подразумијева евиденција запослених, филмова, пројекција, али и могућност прављења извештаја о свим сегментима рада биоскопа.

1. Од чега се ИС састоји?

Сваки биоскоп има управника, једног или више руководилаца и једног или више радника, при чему није ријетка појава да једна особа обавља више функција. Биоскоп може имати произвољан број сала у којима се пуштају пројекције. Број запослених такође није ограничен. На пословима може радити произвољан број људи, али је такође могуће да једна особа обавља више послова. Потребно је чувати податке о корисницима система, пројекцијама, продатим картама, продатим артиклима. Кафе-бар и билетарница се могу налазити на истом мјесту, али такође могу бити и физички удаљени једно од другог. То значи да један радник истовремено може вршити и продају карата и продају других артикала.